ഖത്തറില് കോവിഡ് നിയന്ത്രണങ്ങളില് ഇളവ്: തെര്മല് സ്ക്രീനിംഗ് നടപടികള് ചിലയിടങ്ങളില് മാത്രമായി ചുരുക്കിയതായി ആരോഗ്യ മന്ത്രാലയം ദോഹ: ഖത്തറില് കോവിഡ് നിയന്ത്രണങ്ങളില് ഇളവ്. രാജ്യത്ത് കോവിഡ് വ്യാപന സാഹചര്യത്തില് ഏര്പ്പെടുത്തിയിരുന്ന തെര്മല് സ്ക്രീനിങ്ങ് നടപടികള് ചിലയിടങ്ങളില് മാത്രമായി ചുരുക്കിയതായി ആരോഗ്യ മന്ത്രാലയം അറിയിച്ചു. തെര്മല് സ്ക്രീനിങ്ങ് നടപടികള് രാജ്യത്തെ മെട്രോ സ്റ്റേഷനുകള്, എയര്പോര്ട്ട്, കര, കടല് അതിര്ത്തികവാടങ്ങള് തുടങ്ങിയ പൊതു ഇടങ്ങളില് മാത്രമാക്കി ചുരുക്കിയതായും, മറ്റു പൊതുഇടങ്ങളില് ഇത്തരം പരിശോധന നിര്ബന്ധമല്ലെന്നും മന്ത്രാലയം വ്യക്തമാക്കി. കഴിഞ്ഞ ഏതാനും ദിവസങ്ങളാണ് ഖത്തറില് കോവിഡ് വ്യാപനം കുറഞ്ഞു കൊണ്ടിരിക്കുകയാണ്. ഈ സാഹചര്യത്തിലാണ് നിയന്ത്രണങ്ങളില് കൂടുതല് ഇളവുകള് നല്കാന് ഖത്തര് തീരുമാനിച്ചത്. പൊതു ഇടങ്ങളിലേക്ക് പ്രവേശിക്കുന്നതിന് Ehteraz ആപ്പിലെ ഗ്രീന് സ്റ്റാറ്റസ് നിര്ബന്ധമാക്കിയിട്ടുള്ള തീരുമാനം തുടരുന്നുണ്ടെന്നും ഖത്തര് ആരോഗ്യ മന്ത്രാലയം അറിയിച്ചു. Tags latest news UAE GULF international news Covid relaxation Thermal Scanning shortlink